ഐ.എന്.എല് ചര്ച്ച കാന്തപുരം ഏറ്റെടുത്തു കോഴിക്കോട്: ഐ.എന്.എല് അനുരഞ്ജന ദൗത്യത്തിന് കാന്തപുരം എ.പി അബൂബക്കര് മുസ്ലിയാര് നേരിട്ട് രംഗത്ത്. നേരത്തേ, മകന് അബ്ദുല് ഹകീം അസ്ഹരി തുടങ്ങിവെച്ച ദൗത്യമാണ് കാന്തപുരം നേരിട്ട് ഏറ്റെടുത്തത്. ഇടഞ്ഞുനില്ക്കുന്ന ഇരുപക്ഷവുമായും അദ്ദേഹം ചര്ച്ച തുടങ്ങി. കാസിം പക്ഷം നിരന്തരം നടത്തുന്ന അച്ചടക്ക നടപടികള് അവസാനിപ്പിക്കണമെന്നും ഇതിനകം നടപടി സ്വീകരിച്ച് പുറത്തിരുത്തിയവരെ തിരിച്ചെടുക്കണമെന്നുമാണ് വഹാബ് പക്ഷത്തിെന്റ പ്രധാന ആവശ്യം. എ.പി. അബ്ദുല്വഹാബിനെ പ്രസിഡന്റ് സ്ഥാനത്തേക്ക് തിരിച്ചെടുത്തതുകൊണ്ട് മാത്രം പ്രശ്നം അവസാനിക്കില്ലെന്ന് അവര് അറിയിച്ചിട്ടുണ്ട്. ഏകപക്ഷീയമായി മെംബര്ഷിപ് കാമ്ബയിന് നടത്തരുതെന്ന നിര്ദേശവും അവര് മുന്നോട്ടുവെച്ചു.അതേസമയം, വഹാബിനെ തിരിച്ചുകൊണ്ടുവരുന്നതില് വിരോധമില്ലെന്നും എന്നാല് പാര്ട്ടിയില് വിഭാഗീയതയും പ്രശ്നങ്ങളും സൃഷ്ടിക്കുന്ന മറ്റു ചിലരുടെ കാര്യത്തില് വിട്ടുവീഴ്ചയില്ലെന്നുമുള്ള നിലപാടിലാണ് കാസിം പക്ഷം. എറണാകുളം യോഗത്തിനിടെ സംഘര്ഷമുണ്ടാക്കിയവരെ തിരികെയെടുക്കാനാവില്ല.മെമ്ബര്ഷിപ് കാമ്ബയിന് സുതാര്യമാക്കുക, അച്ചടക്ക നടപടി സ്വീകരിച്ചവരെ തിരിച്ചെടുക്കുക എന്നീ വിഷയങ്ങളിലാണ് തീരുമാനമെടുക്കാനുള്ളത്.ഇക്കാര്യത്തില് കാന്തപുരം അബൂബക്കര് മുസ്ലിയാരുടെ നിര്ദേശം ഇരുവിഭാഗവും സ്വീകരിക്കുമെന്നാണ് സൂചന. സി.പി.എമ്മിെന്റ കൂടി നിര്ദേശപ്രകാരമാണ് കാന്തപുരത്തിെന്റ ഇടപെടല്. ചര്ച്ചയുടെ ഗതി സി.പി.എം നിരീക്ഷിക്കുന്നതിനാല് നിസ്സാര കാരണങ്ങളില് ഉടക്കിനില്ക്കാന് ഇരുവിഭാഗവും തയാറാകില്ല.